ตามที่ ทางโรงเรียนชุมชนบ้านนาเยีย สังกัดสำนักงานเขตพื้นที่การศึกษาประถมศึกษาอุบลราชธานี เขต 4 ได้รายงานสถานการณ์น้ำท่วมโรงเรียนชุมชนบ้านนาเยีย และพื้นที่ชุมชนโดยรอบ ครั้งที่ 2 แล้วนั้น ปรากฏว่า ณ ปัจจุบัน (วันที่ 5 สิงหาคม 2557) ระดับน้ำในบริเวณโรงเรียนและพื้นที่ใกล้เคียงเริ่มลดลงประมาณ 5-10 เซนติเมตร แต่ทางโรงเรียนฯ ยังไม่สามารถเปิดเรียนตามปกติเนื่องจากในบริเวณโรงเรียนยังคงมีระดับน้ำขัง ประมาณ 20-30 เซนติเมตร และยังคงมีน้ำล้อมรอบด้านหลังและด้านข้างบริเวณโรงเรียน ดังนั้นเพื่อความปลอดภัยของนักเรียน ทางโรงเรียนจึงมีความจำเป็นต้องขอประกาศหยุดเรียนเพิ่มอีกเป็นเวลา 3 วัน คือ 6-8 สิงหาคม 2557 และมีกำหนดเปิดเรียน ในวันพุธ ที่ 13 สิงหาคม 2557