ด้วยโรงเรียนบ้านนาเรือง  อำเภอนาเยีย  จังหวัดอุบลราชธานี  สำนักงานเขตพื้นที่การศึกษาประถมศึกษาอุบลราชธานี เขต ๔  จะดำเนินการจัดงานแสดงมุฑิตาจิตเกษียณอายุราชการ ในวันจันทร์ที่ ๒ ตุลาคม ๒๕๖๖ เวลา ๐๙.๐๙ น. เป็นต้นไป ณ อาคารห้องประชุมโรงเรียนบ้านนาเรือง ซึ่งผู้ที่จะเกษียณอายุราชการ คือ นายไพศาล  พรมภักดี  นางสุรีรัตน์  พรมภักดี และ นายบุญทัน  พวงพั่ว และเพื่อเป็นขวัญกำลังใจแก่ผู้ประสบความสำเร็จในการปฏิบัติราชการ และแสดงความยินดียกย่องเชิดชูเกียรติท่านที่ได้ปฏิบัติงานมาจนครบวาระที่ท่านได้ทุ่มเท เสียสละทั้งกำลังกายกำลังใจเพื่อโรงเรียนบ้านนาเรืองมาโดยตลอด
ทางโรงเรียนบ้านนาเรือง จึงขอเรียนเชิญท่านร่วมเป็นเกียรติในงานพิธีแสดงมุฑิตาจิตผู้ประสบความสำเร็จในการปฏิบัติราชการที่เกษียณอายุราชการ ประจำปี ๒๕๖๖ ตามวันและเวลาดังกล่าวทางโรงเรียนหวังเป็นอย่างยิ่งว่าคงได้รับเกียรติจากท่านด้วยดีเช่นเคย ขอขอบพระคุณล่วงหน้ามา ณ โอกาสนี้  
